Rintalankadun asumisyksikön toiminta päättyy – uusi kuntouttavan asumisen yksikkö muuttaa 15.12. alkavalla viikolla Saimaankadulle

Lappeenrannan Saimaankadulla aloittava Saimaanraitti on kuntouttavan asumisen palveluyksikkö mielenterveys- ja riippuvuusasiakkaille.

Etelä-Karjalan hyvinvointialueen (Ekhva) ohjaajat auttavat ja tukevat asukkaita muun muassa asumisessa, kuntoutumisessa ja arjen asioiden hoitamisessa.

Palvelupäällikkö Vesa Piikki hyvinvointialueelta kertoo, että asukkaat saavat tukea ympäri vuorokauden.

− Ekhvan henkilökuntaa työskentelee yksikössä kahdessa vuorossa ja yöaikaan yksikössä on vartija.

Saimaanraitin yksikön puhelinnumero on maanantaista 15.12.2025 alkaen 040 615 3535.

Saimaankadun yksikössä tulee olemaan yhteensä 19 huoneistoa, joista 16 tulevat päihdeyksikön asiakkaille vuokra-asumiskäyttöön.

Psykososiaalisen kuntoutuksen asumispalvelut tarjoavat sosiaalihuoltolain mukaista asumista mielenterveys- ja riippuvuuskuntoutujille.

Lisätietoja medialle:

Vesa Piikki, palvelupäällikkö, psykososiaalinen kuntoutus, puh. 044 791 4431, vesa.piikki@ekhva.fi